Ampongabendanitra

Ny ampongabendanitra dia karazan-javamaniry mamony (anisan' ny Angiospermae) roa ravin-tsimoka ao amin' ny fianakaviana Lythraceae, eo anelanelan' ny 5 sy 10 m ny haavony. Punica granatum ny anarany ara-tsiansa.

 Famariaritana 
vignette|262x262px|Ampongabendanitra 
Hazo madinika mônôika izay manana salan-kaavo 6 m ny ampongabendanitra. Afaka miaina hatramin' ny 200 taona izy io, saingy mamoa be indrindra ao anatin' ny 20 taona voalohany amoazany. Volondavenona manopy volontany ary mitetika sy misy vakivaky rehefa mihantitra ny hodiny.

 Ravina 
Manintsan-dravina ny ampongabendanitra amin' ny ankapobeny, na dia misy ny ovan-karazana sasany maitso lalandava amin' ny toetany sasany. Mifanohitra ny raviny izay manana halava 3 hatramin' ny 7 sm sy sakany 1 hatramin' ny 2 sm.

 Vony 
ankavia|vignette|214x214px|Vony lahin' ny ampongabendanitra 
vignette|204x204px|Vony vavin' ny ampongabendanitra 
Mirefy 3 sm ny savaivon' ny voniny mena. Miseho amin' andiany telo izy ireo amin' ny volana Mey ka hatramin' ny Aogositra. Manome ny 90 % amin' ny isam-boany ary mamokatra ny voany lehibe indrindra ny voany avy amin' ny famelanany voalohany. Ny 1/3 amin' ny voniny ihany no mamokatra voa satria lahy ny 2/3 amin' ny voniny.

 Voa 
vignette|Vihim-boan' ampongabendanitra|201x201pxMavo na mena manopy volomboasary ny voan' ny ampongabendanitra izay misy vihim-boa be nofony miisa 600 eo ho eo. Tsy amantarana ny fahamasahany ny lokon' ny voany. Raha ny marina dia mena alohan' ny fahamasahany ny hodi-boa ao amin' ny ovan-karazany sasany. Arakaraka ny ovan-karazana, tonga amin' ny fahamasahany ny voa eo anelanelan' ny 5 sy 8 volana aorian' ny famelanan' ny ampongabendanitra.

 Jereo koa 

 Punica

Sokajy:Hazo fihinam-boa